KURZUS: Áruszállítás

MODUL: IV. modul: Vizi közlekedés

16. lecke: Az európai komphajózás főbb jellemzői

| Cél: A tananyag célja, hogy a hallgató megismerje az európai komphajózás főbb jellemzőit.
Követelmények: Ön akkor sajátította el megfelelően a tananyagot, ha képes
párosítani egymáshoz a kompkikötők típusait és azok fogalmát; felsorolni három európai kompkikötőt; felsorolni három európai kompkikötő-szolgáltatót; párosítani a kompjáratok távolság alapján történő megnevezéséhez azok jellemző menetidejét.
Időszükséglet: A tananyag elsajátításához körülbelül 30 percre lesz szüksége.
Kulcsfogalmak:
kompkikötők nemzetközi kompvonalak belföldi kompvonalak rövid járatok közepes távolságú járatok nagy távolságú járatok
Általános tudnivalók
Jegyezze meg az európai komphajózás általános jellemzőit! Jegyezze meg, milyen szempontok határozzák meg a kompkikötők elhelyezkedését!
Rövid tengeri szakaszokon (például kontinens és szigetországok viszonylatában) közúti járműszerelvények illetve vasúti kocsik menetrend szerint közlekedő komphajóval történő továbbítása nyújthat megoldást a szállítmányozónak az áru gazdaságos és biztonságos célba juttatásához.
A kompkikötők általában úgy létesültek, hogy a komp útvonala a lehető legrövidebb legyen, és kapcsolódjanak a vonzáskörzetük főút és vasúti hálózatához.
Jegyezze meg, milyen kompvonalakat különböztetünk meg funkciójuk alapján!
Funkciójuk szerint megkülönböztethetők
nemzetközi vonalak, ezen belül is: két szomszédos országot a tengeren át közvetlenül összekötő vonalak nem szomszédos országokat olyan tengeren át összekötő vonalak, amelyek mellett egy harmadik ország, területei is jelen vannak (általában szigetek formájában), de általában a komp nem köt ki az induló és célállomás közötti területen belföldi vonalak (ország törzsterülete és szigetei, vagy hosszú partjának kikötői közötti kapcsolat, pl. Görögország, Indonézia, Fülöp-szigetek) közvetlen kapcsolat a tenger (pl. tengerszoros) két oldalán fekvő országrészek között, pl.: Boszporusz) közvetett kapcsolat, amikor az országrészeket elválasztó tengerben idegen országokhoz tartozó területek, általában szigetek találhatók, de ezeken nem köt ki a komphajó (pl.: Bellingham - Juneau)
Jegyezze meg a kompvonalak menetidő szerinti kategóriáit és azok jellemző menetidejét! Jegyezze meg három európai kompkikötő nevét!
A tenger legyőzéséhez szükséges ráfordítást legjobban az adott vonalra jellemző utazási idő jellemzi, ez alapján megkülönböztetünk:
szomszédos járatok: keskeny tengerszorosokon át, a menetidő max. 1 óra (Pl.: Dover-Calais hajóval 30 perc) rövid járatok: menetidő 1-3 óra (Pl.: a dán Frederikshavn és a svéd Göteborg között 3 óra) közepes távolságú járatok: 3-8 óra (Pl.: a lengyel Swinoujscie-ből a svéd Ystadba 7 óra) nagy távolságú járatok: 8-15 óra (Pl.: Kiel-Göteborg 14 óra) igen nagy távolságú járatok: 15-24 óra menetidő (Pl.: Esbjerg (Dánia)-Harwich (Anglia) 21 óra) különleges hosszú járatok: 24 óránál több idő (Pl.: Göteborg-Tilburg 36 óra)
Európa főbb desztinációi
16.1. ábra
Forrás: www.ferrylogistics.com
Európa főbb és kompkikötői
16.2. ábra
Forrás:www.directferries.com
Jegyezzen meg az alábbi kompszolgáltatók közül hármat!
Európa főbb komp szolgáltatói pl.:
Adria Ferries Freight Brittany Ferries Freight DFDS Seaways Freight Norfolk Line Freight

| Önellenőrző kérdések
1. Jelölje meg, melyik kompvonalra jellemző a következő állítás: két szomszédos országot a tengeren át közvetlenül összekötő vonalak.
| Nemzetközi.
| Belföldi.
| Közvetlen kapcsolat.
| Közvetett kapcsolat.
2. Jelölje meg, melyik kompvonalra jellemző a következő állítás: kapcsolat a tenger (pl. tengerszoros) két oldalán fekvő országrészek között.
| Nemzetközi.
| Belföldi.
| Közvetlen kapcsolat.
| Közvetett kapcsolat.
3. Soroljon fel 3 európai kompkikötőt!
4. Soroljon fel 3 európai kompszolgáltatót!
5. Mennyi a nagy távolságú kompjáratok menetideje?
| 3-8 óra
| 8-15 óra
| 15-24 óra
6. Mennyi a szomszédos kompjáratok menetideje?
| Maximum fél óra
| Legfeljebb 1 óra.
| 1-3 óra
| 3-8 óra
| 8-15 óra
7. Mennyi a rövid kompjáratok menetideje?
| Legfeljebb 1 óra.
| 1-3 óra
| 3-8 óra
| 8-15 óra